
PRIENŲ RAJONO SAVIVALDYBĖS TARYBA


SPRENDIMAS
DĖL PRITARIMO PROJEKTUI „PRAMONĖS G. ATKARPOS PRIENŲ MIESTE REMONTAS“

2022 m. rugsėjo 29 d. Nr. T3-272
Prienai

Vadovaudamasi Investicinio žemės sklypo, iki kurio ribos ir (ar) kurio ribose įrengiama ir (ar) sutvarkoma infrastruktūra, kriterijų ir infrastruktūros iki investicinio žemės sklypo ribos ir (ar) jo ribose įrengimo ir (ar) sutvarkymo ir (ar) investicinio žemės sklypo vystymo valstybės (savivaldybės) lėšomis tvarkos aprašu, patvirtintu Lietuvos Respublikos ekonomikos ir inovacijų ministro 2017 m. liepos 21 d. įsakymu Nr. 4-429, Prienų rajono savivaldybės taryba nusprendžia:
1. Pritarti projektui „Pramonės g. atkarpos Prienų mieste remontas“.
2. Įgalioti Prienų rajono savivaldybės administracijos direktorių pasirašyti visus su šio projekto įgyvendinimu susijusius dokumentus.
Šis sprendimas per vieną mėnesį nuo jo įteikimo ar paskelbimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

